Vyetnam cenki
Vyetnam cenki (vyetnamca Chiến tranh Việt Nam, inglizce Vietnam War) (1959—1975) - kommunistik Şimaliy Vyetnam (ŞSCB ve QHC tarafından qoltutulğan) ve Cenübiy Vyetnam (AQŞ, Avstraliya, Yañı Zelandiya, Cenübiy Koreyann ve başqa ülkelerinen qoltutulğan) arasındaki cenk. Frenkistannıñ iştiragı ile keçirilgen İlk ind-qıtay cenkni (1946-1954) közde tutıp, şu cenkni daa Ekinci ind-qıtay cenki kibi adlaylar.

Davanıñ tarihiy sebepleri (1858—1940) 
1858 seneden itibaren Frenkistan imperatorlığı, Cenübiy-Şarqiy Asiyanı fetih etüvni başlağan. 1888 senesine qadar, yerli ükümdarlarnıñ silâlı qarşılıq köstergenlerine baqmadan, Frenkistan imperatorlığına zemaneviy Kamboca ve Vyetnam territoriyaları yekâne müstemleke - Frenk İnd-Qıtayı olaraq (Laos onıñ terkibine biraz keççe kirsetilgen edi) qoşturılğan edi.

Birinci cian cenkiniñ bitken soñ, memlekette milliy añ ösüvi başlanğan, Vyetnamnıñ mustaqilligi oğruna çıqqan yerastı areketleri inkişaf etmege başlağan, bir qaç silâlı isyan olıp keçken.
Pages with unreviewed translations

Tarih
Cenkler